pythainlp/thai_wikipedia_clean_20230101 huggingface dataset:
ภูเขาไฟและแอ่งยุบปากปล่องได้รับการคุ้มครองโดยอุทยานแห่งชาติเขารินจานีซึ่งก่อตั้งขึ้นใน พ.ศ. 2540 การท่องเที่ยวได้รับความนิยมมากขึ้น โดยนักเดินป่าสามารถเยี่ยมชมขอบ ทางเดินเข้าไปในแคลดีรา หรือแม้กระทั่งปีนขึ้นไปยังจุดสูงสุดจากเส้นทางที่ยากลำบาก อย่างไรก็ตามก็เคยมีผู้เสียชีวิต ในเดือนกรกฎาคม พ.ศ. 2552 เส้นทางไปยอดถูกปิดเนื่องจากกิจกรรมภูเขาไฟในเวลานั้นและเปิดอีกครั้งในเวลาต่อมาเมื่อกิจกรรมลดลง ในช่วงต้นปี พ.ศ. 2553 ถึงและรวมถึงเดือนพฤษภาคม พ.ศ. 2553 การเข้าถึงเขารินจานีถูกจำกัดอีกครั้งเนื่องจากกิจกรรมภูเขาไฟ
อุทยานแห่งนี้เป็นที่นิยมสำหรับการปีนเขาและการเดินป่าและเป็นเขตอนุรักษ์ธรรมชาติและแหล่งกักเก็บน้ำที่สำคัญ ตัวอุทยานแห่งชาติแห่งนี้มีเนื้อที่ ภายในเขตอุทยานเป็นทางการและยังมีพื้นที่ป่าอนุรักษ์ด้านนอกอีก ภูเขาและบริวารรวมเป็นอุทยานแห่งชาติเขารินจานี เขารินจานีได้รับรางวัล World Legacy Award จาก Conservation International and Traveller (พ.ศ. 2547) และเข้ารอบสุดท้ายรางวัล Tourism for Tomorrow Awards (พ.ศ. 2548 และ พ.ศ. 2551) จาก World Travel Tourism Council (WTTC)
นกฮูกช็อปรินจานีได้รับการค้นพบใน พ.ศ. 2546 และหลังจากการวิจัย 10 ปีก็ได้รับการยอมรับว่าเป็นชนิดเฉพาะถิ่นใหม่ (ตัวอย่างเก็บในคริสต์ศตวรรษที่ 19 แต่ถูกระบุว่าเป็นนกฮูกช็อปโมลุกกะ)
ดรากอน (ยานอวกาศ)
ฮาเนดะ ชูคิจิ
ดรากอน ซี106
ดรากอน ซี106  เป็นแคปซูลอวกาศของยานดรากอน ที่สร้างโดย SpaceX นับเป็นแคปซูล SpaceX Dragon ที่นำกลับมาใช้ใหม่เป็นครั้งแรกในอวกาศโดยมีการปล่อยตัวครั้งที่สองในปี พ.ศ. 2560 C106 ถูกนำมาใช้ครั้งแรกใน CRS-4 จากนั้นใช้อีกครั้งสำหรับภารกิจ CRS-11 และ CRS-19 นับเป็นแคปซูลที่สองหลังจาก C108 ถูกนำมาใช้เป็นครั้งที่สาม ซึ่งนับเป็นความสำเร็จครั้งสำคัญในการขับเคลื่อนของ SpaceX เพื่อลดต้นทุนการปล่อยยานอวกาศผ่านการนำอุปกรณ์กลับมาใช้ใหม่
Dragon C106
ดรากอน ซี108
ดรากอน ซี108  เป็นแคปซูลอวกาศ Cargo Dragon ที่สร้างโดย SpaceX นับเป็นแคปซูล Dragon ตัวแรกที่บินได้ 3 ครั้งโดยมีการปล่อยตัวครั้งที่สามในปี ค.ศ. 2019 C108 ถูกใช้ครั้งแรกใน CRS-6 จากนั้นใช้อีกครั้งสำหรับภารกิจ CRS-13 และ CRS-18 นับเป็นแคปซูลแรกที่ใช้ลำเดียวถึงสามเที่ยวบิน นับเป็นความสำเร็จครั้งสำคัญในการขับเคลื่อนของ SpaceX เพื่อลดต้นทุนการปล่อยตัวยานอวกาศผ่านการนำอุปกรณ์กลับมาใช้ใหม่
Dragon C108
คะโซะกุโนะกะตะชิ
ห้างสรรพสินค้าโตคิว
ห้างสรรพสินค้าโตคิว  เป็นห้างสรรพสินค้าจากประเทศญี่ปุ่น บริหารงานโดย กลุ่มโตคิว
ห้างสรรพสินค้าโตคิวในประเทศไทย.
ห้างสรรพสินค้าโตคิวเปิดให้บริการในประเทศไทยเมื่อปี พ.ศ. 2528 สาขาแรกตั้งอยู่บนถนนรัชดาภิเษกโดยเป็นฐานรากของอาคารศรีวราทาวเวอร์ (ปัจจุบันคือ อาคารซีดับเบิลยู) ภายหลังได้มีการขยายสาขาที่สองไปที่ศูนย์การค้ามาบุญครอง (ปัจจุบันคือ เอ็มบีเคเซ็นเตอร์) ในปีเดียวกันโดยได้รับกระแสตอบรับที่ดีมาก แต่ใน พ.ศ. 2540 จากวิกฤตเศรษฐกิจฟองสบู่แตกทำให้ยอดผู้ใช้บริการไม่ตรงเป้า บวกกับปัญหาเศรษฐกิจที่เกิดขึ้นและการฟ้องร้องเรื่องคดีทุจริตในที่ดินและการก่อสร้างอาคารศรีวราทาวเวอร์ที่ไม่ตรงตามแบบ โตคิวจึงได้ตัดสินใจปิดสาขารัชดาภิเษกลงและย้ายสาขาทั้งหมดไปรวมกันที่สาขามาบุญครองสาขาเดียว ต่อมาใน พ.ศ. 2558 ทางโตคิวเองก็พยายามขยายสาขาที่ 2 ไปที่ ศูนย์การค้าพาราไดซ์พาร์ค โดยร่วมทุนกับสยามพิวรรธน์ในชื่อ บริษัท พีที รีเทล คอร์ปอเรชั่น จำกัด แต่ก็ต้องปิดตัวไปในเมื่อวันที่ 31 มกราคม พ.ศ. 2562 เนื่องจากธุรกิจขาดทุนสะสม
ในที่สุดเมื่อวันที่ 28 ตุลาคม พ.ศ. 2563 สำนักข่าวนิคเคอิ รายงานว่า ห้างสรรพสินค้าโตคิว เตรียมปิดกิจการสาขาสุดท้ายของโตคิว ณ ศูนย์การค้าเอ็มบีเคเซ็นเตอร์ ในช่วงปลายเดือนมกราคม พ.ศ. 2564 โดยให้เหตุผลว่า เป็นเพราะผลกระทบจากจำนวนนักท่องเที่ยวที่ลดลงจากการระบาดของโรคโควิด-19 รวมกับสภาพการแข่งขันที่สูงขึ้น โดยโตคิวยืนยันข่าวในวันเดียวกัน นั่นคือจะห้างสรรพสินค้าจะปิดให้บริการในวันที่ 31 มกราคม พ.ศ. 2564 พร้อมทั้งยกเลิกโครงการบัตรสมาชิกสะสมแต้มไปพร้อมกัน โตคิวได้ปิดให้บริการลงในเวลา 21.00 น. ของวันที่ 31 มกราคม พ.ศ. 2564 โดยมีผู้บริหารและพนักงานร่วมอำลาผู้เข้าใช้บริการโดยพร้อมเพรียงกัน
ผลการดำเนินงานย้อนหลัง 5 ปี จนถึง พ.ศ. 2563 ของบริษัท กรุงเทพ-โตคิว สรรพสินค้า จำกัด ก่อนการปิดให้บริการ พบว่าขาดทุนสะสม 670 ล้านบาท จึงทำให้คาดว่าเป็นอีกหนึ่งเหตุผลหลักที่ทำให้โตคิวตัดสินใจถอนทุนในประเทศไทย
เคอร์บีส์รีเทิร์นทูดรีมแลนด์
เคอร์บีส์รีเทิร์นทูดรีมแลนด์  เผยแพร่ในยุโรปและออสเตรเลียในชื่อ เคอร์บีส์แอดเวนเจอร์วี (Kirby's Adventure Wii) เป็นวิดีโอเกมประเภทแพลตฟอร์มที่ 12 ของซีรีส์ "เคอร์บี" ที่พัฒนาโดยฮาลแล็บบราโทรี และเผยแพร่โดยนินเท็นโด
ในตอนแรก มีการประกาศว่าจะเผยแพร่ตัวเกมบนเกมคิวบ์ในปลายปี 2005 แต่การย้ายไปพัฒนาบนวี ทำให้มีสันนิษฐานว่าจะยกเลิก จนมีการประกาศใหม่ใน ค.ศ. 2011 ตัวเกมมีขายบนนินเท็นโดอีช็อปใน ค.ศ. 2015
"เคอร์บีส์รีเทิร์นทูดรีมแลนด์" ได้รับเสียงวิจารณ์ในแง่บวก โดยมีหลายฝ่ายชื่นชมถึงวิธีเล่นแบบร่วมมือ, กราฟิก และเสียง แต่วิจารณ์ถึงความยากของเกม เดสทรักทอยด์ได้ให้คะแนนไป 10/10 โดยกล่าวว่า "ไม่มีวิดีโอเกมไหนที่จะบริสุทธิ์ไปกว่า "เคอร์บีส์รีเทิร์นทูดรีมแลนด์"" "เกมอินฟอร์เมอร์" ให้คะแนนไป 8.5 จาก 10 คะแนน แต่ "ไอจีเอ็น" ให้คะแนนไป 7.5 จาก 10 คะแนน วิจารณ์ถึงระดับความยากของเกม กระนั้น ตัวเกมเหมาะสำหรับผู้เล่นวัยเด็ก
เกล็ดหิมะ (สแลง)
เกล็ดหิมะ หรือ สโนว์เฟลก  เป็นศัพท์สแลงเชิงลบต่อบุคคลที่ใช้กันมากในช่วงในคริสต์ทศวรรษที่ 2010 ซึ่งใช้เปรียบเปรยบุคคลที่ทึกทักรู้สึกว่าตนนั้นมีความโดดเด่นสูงกว่าผู้อื่นแต่มากเกินความเป็นจริง หรือ บุคคลที่มีความรู้สึกว่าตนเองพิเศษกว่าผู้อื่นโดยไม่สมเหตุสมผล หรือมีอารมณ์อ่อนไหวมากเกินไป หรือโกรธง่ายจากการถูกสบประมาท และไม่อดทนหรือไม่สามารถจัดการอารมณ์ของตนต่อความคิดเห็นที่เป็นปฏิปักษ์ได้
นัยยะของคำว่า "เกล็ดหิมะ" (หรือ "สโนว์เฟลก") ยังปรากฏในคำเปรียบเปรยอื่น ๆ ได้แก่คำว่า "เจเนเรชันเกล็ดหิมะ (เจเนเรชันสโนว์เฟลก - Generation Snowflake)" และ "เกล็ดหิมะ" ที่เป็นศัพท์สแลงทางการเมืองของการสบประมาส
ความเป็นมาและการใช้งาน.
เชื่อกันว่า เกล็ดหิมะ (ผลึกหิมะ) ทุกเกล็ดมีโครงสร้างที่เป็นเอกลักษณ์เฉพาะตัว ไม่ซํ้าแบบ การใช้ศัพท์ "เกล็ดหิมะ" ส่วนใหญ่อ้างอิงถึงคุณสมบัติทางกายภาพของเกล็ดหิมะ เช่น โครงสร้างที่เป็นเอกลักษณ์ หรือความเปราะบาง ในขณะที่มีการใช้ส่วนน้อยที่อ้างอิงถึงสีขาวของหิมะ
เจเนอเรชันเกล็ดหิมะ.
คำว่า "เจเนอเรชันเกล็ดหิมะ" หรือ "เจเนเรชันสโนว์เฟลก" หรือ คนรุ่นเกล็ดหิมะ ("Generation Snowflake" หรือ "Snowflake Generation") ได้รับความนิยมจากหนังสือ "I Find That Offensive !" ของ แคลร์ ฟ็อกซ์ ตีพิมพ์ในปี ค.ศ. 2016 ซึ่งกล่าวถึงเหตุการณ์การถกเถียงกันที่เกิดขึ้นระหว่างนักศึกษามหาวิทยาลัยและคณบดีวิทยาลัย นิโคลัส เอ. คริสทาคิส (Nicholas Christakis) ที่เกิดขึ้นในปีค.ศ. 2015 ที่มหาวิทยาลัยเยล การเผชิญหน้ากันนี้ได้รับการบันทึกและอัปโหลดในยูทูบ ซึ่งแสดงภาพนักศึกษามหาวิทยาลัยกำลังโต้เถียงกับคริสทาคิสที่ไม่เห็นด้วยเกี่ยวกับชุดฮาโลวีน และระดับความเหมาะสมของการเข้ามาแทรกแซงของมหาวิทยาลัยเยลในเรื่องเครื่องแต่งกายของนักศึกษา ซึ่งอาจถูกมองว่าเป็นการจัดระเบียบทางวัฒนธรรม ซึ่งฟ็อกซ์อธิบายวิดีโอนี้ว่าเป็นการแสดงภาพของ "การกรีดร้องของกลุ่มนักเรียนผู้ประท้วงในลักษณะการตีโพยตีพาย" (อาการอ่อนไหวของการแสดงอารมณ์ที่มากเกินที่ควรเป็น) และปฏิกิริยาสะท้อนที่มีต่อวิดีโอไวรัลนี้นำไปสู่การตั้งคำนิยามเชิงดูหมิ่นต่อนักเรียนกลุ่มนั้น ว่าเป็น "เจเนอเรชันเกล็ดหิมะ"
""เจเนอเรชันเกล็ดหิมะ" เป็นหนึ่งในศัพท์แห่งปีของพจนานุกรมภาษาอังกฤษฉบับคอลลินส์ในปีค.ศ. 2016 โดยให้คำจำกัดความของคำนี้ในลักษณะเหมารวมว่า หมายถึง "คนหนุ่มสาวในยุคคริสต์ทศวรรษที่ 2010 ที่ถูกมองว่ามีความยืดหยุ่นน้อยกว่า และมีแนวโน้มที่จะกระทำความผิดมากกว่าคนรุ่นก่อน ๆ ""
คำว่า "เจเนอเรชันเกล็ดหิมะ" หรือ "เจเนเรชันสโนว์เฟลก" ยังมักเกี่ยวข้องกับนัยยะของการกระตุ้นเตือนและพื้นที่ปลอดภัย (ในบริบทของการค่อนแคะบุคคลที่แสวงหาเซฟโซน การหาที่ปลอดภัยในการหลบเลี่ยงจากสิ่งใด ๆ ) หรือใช้เพื่ออธิบายต่อคนหนุ่มสาวว่านี่เป็นการ"ต่อต้าน"เสรีภาพในการพูด โดยเฉพาะในแนวปฏิบัติที่เรียกว่า การปิดปาก (Deplatforming) (เป็นรูปแบบของการเคลื่อนไหวทางการเมือง หรือการสร้างความยับยั้งชั่งใจ โดยบุคคล กลุ่มบุคคล หรือองค์กร ด้วยเป้าหมายในการปิดโอกาสผู้พูดหรือสุนทรพจน์ที่มีการโต้เถียง หรือการปฏิเสธไม่ให้เข้าถึงสถานที่ที่จะแสดงความคิดเห็น) นอกจากคำนี้ยังเกี่ยวข้องกับนัยยะของการเพิ่มขึ้นปัญหาสุขภาพจิตในหมู่คนหนุ่มสาว
คำสบประมาททางการเมือง.
หลังจากผลการลงประชามติสนับสนุนเบร็กซิต (Brexit) ในสหราชอาณาจักร และการเลือกตั้ง ดอนัลด์ ทรัมป์ เป็นประธานาธิบดีคนที่ 45 ของสหรัฐฯ คำว่า "เจเนอเรชันเกล็ดหิมะ" มักถูกย่อให้สั้นลงเหลือเพียง "เกล็ดหิมะ" และกลายเป็นคำค่อนแคะทางการเมือง บทความใน"เดอะการ์เดียน"เดือนพฤศจิกายน 2016 ให้ความเห็นว่า "ก่อนหน้านี้ การเรียกใครสักคนว่า"เกล็ดหิมะ" น่าจะต้องร่วมกับคำว่า "เจเนอเรชัน""
"เกล็ดหิมะ (Snowflake)" เป็นการค่อนแคะทางการเมืองที่โดยทั่วไปใช้โดยผู้ที่มีความคิดทางการเมืองเอียงขวา เพื่อใช้สบประมาทผู้ที่มีความคิดทางการเมืองเอียงซ้าย ในบทความจาก"ลอสแอนเจลิสไทมส์" เจสสิก้า รอยกล่าวว่า ออลต์ไรต์ในสหรัฐอเมริกาค่อนแคะคนเสรีนิยมส่วนใหญ่ และรวมผู้ที่ประท้วงโดนัลด์ ทรัมป์ ว่าเป็นพวก "เกล็ดหิมะ" บทความใน"Think Progress" ปี 2017 ให้ความเห็นว่า "การค่อนแคะทางการเมืองนี้ขยายวงกว้างออกไปไม่เพียงเฉพาะต่อคนหนุ่มสาวเท่านั้น แต่ยังรวมถึงกลุ่มเสรีนิยมทุกรุ่น และกลายเป็นทางเลือกหลักในการที่ฝ่ายขวาจะเรียกใครก็ตามที่ต้องสงสัยว่า โกรธง่ายเกินไป ต้องการเซฟโซนมากเกินไป เปราะบางเกินไป" โจนาธอน กรีน บรรณาธิการของ "พจนานุกรมคำแสลงของกรีน" ระบุว่าศัพท์ "เกล็ดหิมะ" เป็นการค่อนแคะที่ผิดปกติในการเรียกเฉพาะคนที่อ่อนแอและเปราะบาง โดยที่ไม่ได้เกี่ยวข้องกับการดูถูกเพศหญิง (misogynistic) หรืออาการเกลียดกลัวพวกรักเพศเดียวกัน (homophobic)
จอร์จ ทาเคอิ (นักแสดง) ได้ขยายคำอุปมาเพื่อเน้นย้ำถึงพลังของคนพวกเกล็ดหิมะโดยกล่าวว่า "สิ่งที่เกี่ยวกับเกล็ดหิมะ คือ ความสวยงามและมีเอกลักษณ์เฉพาะตัว แต่หากด้วยจำนวนที่มหาศาลกลับกลายเป็นหิมะถล่มที่ไม่สามารถหยุดได้ ซึ่งจะฝังคุณ (พวกฝ่ายขวา) ไว้ใต้นั้น" ในขณะที่คนอื่น ๆ โต้กลับโดยค่อนแคะผู้ที่มีความคิดทางการเมืองเอียงขวาโดยอ้างว่า "เสียงการกรีดร้องลักษณะนี้ สามารถพบได้ทั่วทุกมุมมองทางการเมือง (ไม่ได้มาจาก"คนหนุ่มสาว" หรือ ผู้ที่มีความคิดทางการเมืองเอียงซ้ายเพียงทางเดียว)" แต่รวมถึงพบได้จากประธานาธิบดีทรัมป์ด้วย
โอนีล เบรนแนน (นักแสดงตลก) เรียกโดนัลด์ ทรัมป์ว่าเป็น "เกล็ดหิมะที่ใหญ่ที่สุดในอเมริกา" ในขณะที่ความคิดเห็นจาก "เดอะการ์เดียน" ในเดือนมกราคม 2017 อ้างถึงประธานาธิบดีทรัมป์ว่าเป็น "ประมุขแห่งเกล็ดหิมะ (Snowflake-in-Chief)" และ แวน โจนส์ (ผู้บรรยายของ CNN) เรียกทรัมป์ว่า "ประธานาธิบดีเกล็ดหิมะ" ตามการตอบคำถามของเขาต่อเรื่องการสอบสวนรัสเซียของเอฟบีไอเมื่อเดือนพฤษภาคม 2017
เชลลี่ แฮสแลม-ออร์เมรอด (Shelly Haslam-Ormerod) อาจารย์ด้านสุขภาพจิตและความเป็นอยู่ที่ดี จากมหาวิทยาลัย Edge Hill วิจารณ์การใช้คำนี้อย่างรุนแรง โดยโต้แย้งใน "The Conversation" ว่าเป็นการหยามเหยียดความท้าทายด้านสุขภาพจิตที่เยาวชนในปัจจุบันต้องเผชิญในโลกที่ไม่แน่นอน และสังเกตว่าแม้แต่เด็ก ๆ อายุต่ำกว่า 10 ปีถูกเหมารวมป้ายสีให้เป็น "เกล็ดหิมะ" อย่างไม่เป็นธรรมในบทความแท็บลอยด์ต่าง ๆ
ในคอลัมน์ของมัลคิน (Michelle Malkin) ได้วิพากษ์วิจารณ์ รัฐบัญญัติคุ้มครองผู้ป่วยและการบริบาลที่เข้าถึงได้ ซึ่งกำหนดให้มีการคุ้มครองสุขภาพจากนายจ้าง เพื่อให้ขยายการคุ้มครองไปยังลูกหลานของลูกจ้างที่เป็นผู้ใหญ่แล้วซึ่งมีอายุไม่เกิน 26 ปี โดยอธิบายว่าเป็น "กฎหมายของคนเกียจคร้าน" และเรียกคนหนุ่มสาวเหล่านี้ว่า "เกล็ดหิมะอันล้ำค่า" มัลคินระบุว่ากฎหมายดังกล่าวมี "ผลกระทบทางวัฒนธรรม" โดยไป"ลด"แรงจูงใจสำหรับคนอายุ 20 ปีกว่า ๆ ที่จะเติบโตขึ้นเอง และแสวงหาชีวิตที่พึ่งพาตนเอง และการดำรงชีวิตด้วยตนเอง"
ศัพท์อื่น ๆ ที่เกี่ยวข้อง ได้แก่ "Broflake" ซึ่งมาจาก "bro" (การติดเพื่อนในกลุ่มเยาวชนชาย) และ "snowflake" ซึ่งทั้งคู่เป็นคำสแลงเชิงลบซึ่งเกี่ยวข้องกัน ซึ่งพจนานุกรมฉบับออกซ์ฟอร์ด ให้คำจำกัดความหมายถึง "คนที่ไม่พอใจ หรือ ขุ่นเคืองใจได้ง่ายจากทัศนคติที่ก้าวหน้า ซึ่งขัดแย้งกับมุมมองแบบดั้งเดิมหรือแบบอนุรักษ์นิยมของเขา" นอกจากนี้ยังถูกนำไปใช้กับผู้หญิงในความหมายทั่ว ๆ ไปของผู้ที่อ้างว่าตนไม่โกรธเคืองง่ายแต่แท้จริงแล้วเป็น
การใช้งานอื่น.
ในช่วงทศวรรษ 1970 ตามพจนานุกรมคำแสลงฉบับกรีน ศัพท์ "เกล็ดหิมะ" ถูกใช้เพื่ออธิบายถึง "คนผิวขาวหรือคนดำที่ถูกมองว่าทำตัวเหมือนคนขาวมากเกินไป" ซึ่งมีต้นกำเนิดย้อนไปถึงสมัยการยกเลิกการค้าทาส ในคริสต์ศตวรรษที่ 18
ในที่ทำงาน.
ในปี 2560 บริษัทการตลาดแห่งหนึ่งในสหรัฐอเมริกาได้สร้าง "การทดสอบความเป็นพวกเกล็ดหิมะ" (snowflake test) เพื่อใช้ในกระบวนการจ้างงานเพื่อตัดผู้สมัครงานที่มีแนวโน้มของความอ่อนไหวและความเสรีนิยมที่มากเกินไป ซึ่งเชื่อว่ามักอาจส่งผลให้โกรธเคืองง่ายเกินไป" คำถามในการทดสอบดังกล่าวจำนวนมาก ถูกตั้งมาเพื่อประเมินท่าทีของผู้สมัครที่มีต่อ ประเทศสหรัฐอเมริกา ตำรวจ และอาวุธปืน อย่างไรก็ตาม Cary Cooper (นักจิตวิทยาและนักวิชาการ) จากสถาบันธุรกิจแมนเชสเตอร์ แห่งมหาวิทยาลัยแมนเชสเตอร์ ให้ความเห็นว่า การทดสอบนี้เป็นกลยุทธ์ทางธุรกิจที่แย่ในการดึงดูดผู้สมัครงานรุ่นเยาว์ที่มีความสามารถ
ในเดือนมีนาคมปี 2017 "แซเทอร์เดย์ไนต์ไลฟ์" รายการตลกสเก็ตช์ภาพสดของชาวอเมริกัน ออกอากาศเกี่ยวกับ หมาของทรัมป์ (ซึ่งด้วยความช่วยเหลือทางเทคโนโลยี) สามารถพูดตำหนิมนุษย์ที่ต่อต้านทรัมป์ในห้องว่าเป็น "พวกเกล็ดหิมะเสรีนิยม"
คาร์โกดรากอน ซี208
คาร์โกดรากอน ซี208  เป็นยานอวกาศคาร์โกดรากอนลำแรกซึ่งแทนที่ยานดรากอน ที่ผลิตโดย SpaceX ภารกิจนี้ทำสัญญาโดย NASA ภายใต้โครงการ Commercial Resupply Services (CRS) มีกำหนดบินในภารกิจ CRS-21 ภายในเดือนธันวาคมปี พ.ศ. 2563 [1] นี่จะเป็นเที่ยวบินแรกของ SpaceX ภายใต้สัญญา CRS Phase 2 ของ NASA ที่มอบให้ในเดือนมกราคม พ.ศ. 2559 จะเป็นครั้งแรกที่ Cargo Dragon จะเทียบท่าพร้อมกันกับยานอวกาศ Crew Dragon (SpaceX Crew-1) ภารกิจนี้มีการวางแผนที่จะใช้ Booster B1058.4 ทำให้เป็นครั้งแรกที่ NASA อนุมัติให้ SpaceX ปล่อยตัว NASA Payload บนบูสเตอร์ใช้ซ้ำ ในขณะเดียวกันก็เป็นจุดสำคัญที่ใช้ Dragon 2 เป็นครั้งแรกสำหรับภารกิจขนส่งสินค้า
Cargo Dragon C208
อ่างเก็บน้ำบางลาง
อ่างเก็บน้ำบางลาง เป็นอ่างเก็บน้ำในอำเภอบันนังสตา, จังหวัดยะลา, ประเทศไทย ตั้งอยู่บนแม่น้ำปัตตานี
เขื่อนบางลาง เขื่อนที่กั้นอ่างเก็บน้ำ มีความสูง 85 เมตร ด้วยความยาว 422 เมตร และอ่างเก็บน้ำมีความจุ 1,420 ล้านลูกบาศก์เมตร โดยถูกใช้ในทางชลประทานและป้องกันน้ำท่วม เช่นเดียวกันกับการผลิตไฟฟ้า 72 เมกะวัตต์
มีการยอมรับการก่อสร้างเขื่อนในวันที่ 3 เมษายน พ.ศ. 2516 จึงเริ่มก่อสร้างในเดือนกรกฎาคม ค.ศ. 2519 แล้วเสร็จในเดือนมิถุนายน ค.ศ. 2524 และเปิดพิธีอย่างเป็นทางการในวันที่ 27 กันยายน พ.ศ. 2524 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
อ่างเก็บน้ำนี้ทำให้ต้องย้ายที่ตั้งของบ้านโตเดิมที่จมน้ำไปขึ้นที่สูง ใน พ.ศ. 2559 ระดับน้ำที่ลดลงทำให้เห็นร่องรอยของหมู้บ้านเดิมบนฝั่ง
หน่วยคุณสมบัติของยานดรากอน
หน่วยคุณสมบัติของยานดรากอน (; DSQU) หรือ Dragon C100เป็นรุ่นต้นแบบยานอวกาศดรากอนที่ผลิตโดย SpaceX หลังจากการทดสอบภาคพื้นดินเพื่อประเมินรูปร่างและมวลของดรากอนในการทดสอบต่างๆ SpaceX ได้ปล่อยมันสู่วงโคจรระดับต่ำของโลกในเที่ยวบินแรกของจรวด Falcon 9 เมื่อวันที่ 4 มิถุนายน พ.ศ. 2553 SpaceX ใช้การปล่อยตัวเพื่อประเมินสภาพอากาศพลศาสตร์บนยานอวกาศและประสิทธิภาพของจรวดขนส่งในสถานการณ์ปล่อยตัวจริงก่อนเที่ยวบินดรากอนสำหรับ NASA ภายใต้โครงการ Commercial Orbital Transportation Services ยานอวกาศโคจรรอบโลกกว่า 300 ครั้งก่อนจะถอยตัวจากวงโคจรและกลับเข้าสู่ชั้นบรรยากาศอีกครั้งในวันที่ 27 มิถุนายน
Dragon Spacecraft Qualification Unit
เกว็น ช็อตเวล
เกว็น ช็อตเวล (; โรว์ลี; เกิด 23 พฤศจิกายน พ.ศ. 2506) เป็นนักธุรกิจและวิศวกรชาวอเมริกัน เธอดำรงตำแหน่งประธานและประธานเจ้าหน้าที่ฝ่ายปฏิบัติการของสเปซเอ็กซ์ บริษัทขนส่งอวกาศสัญชาติอเมริกันซึ่งเธอรับผิดชอบการดำเนินงานประจำวันและการเติบโตของบริษัท
ในปี พ.ศ. 2563 ช็อตเวลได้รับการจัดอันดับให้เป็นผู้หญิงที่มีอำนาจมากที่สุดอันดับที่ 55 ของโลกโดย "ฟอบส์" เธอมีชื่ออยู่ในรายชื่อ 100 บุคคลที่มีอิทธิพลมากที่สุดของนิตยสาร "ไทม์" ประจำปี พ.ศ. 2563 อีกด้วย
การเสียชีวิตของอะบู บักร์ อัลบัฆดาดี
ในวันที่ 26–27 ตุลาคม ค.ศ. 2019 ฝ่ายสหรัฐได้ดำเนินการปฏิบัติการเคย์ลา มูเอลเลอร์ ซึ่งเป็นปฏิบัติการทางทหารที่ตั้งชื่อตามเคย์ลา มูเอลเลอร์ ส่งผลให้อะบู บักร์ อัลบัฆดาดี ซึ่งเป็นผู้นำและผู้ประกาศตนเป็นกาหลิบแห่งองค์การก่อการร้ายรัฐอิสลามอิรักและลิแวนต์ (ISIL) ในขณะนั้นเสียชีวิต ปฏิบัติการดังกล่าวเกิดขึ้นในเขตชานหมู่บ้านบอรีชอ เขตผู้ว่าการอิดลิบ ประเทศซีเรีย ตามคำบอกเล่าของนายพล เคนเนธ "แฟรงก์" แมคเคนซี ผู้บัญชาการกองบัญชาการกลางสหรัฐ (CENTCOM) ที่คุมปฏิบัติการ เผยว่าบัฆดาดีฆ่าตัวตายพร้อมกับลูกสองคนเมื่อเขาจุดชนวนระเบิดเข็มขัดพลีชีพขณะพยายามหลบเลี่ยงกองกำลังสหรัฐในระหว่างการตีโฉบฉวย
การตีโฉบฉวยดังกล่าวเกิดขึ้นจากความพยายามของหน่วยสืบราชการลับเพื่อค้นหาผู้นำของไอซิลโดยศูนย์กิจกรรมพิเศษของซีไอเอ หนังสือพิมพ์"เดอะนิวยอร์กไทมส์"รายงานว่าจากการเปิดเผยของเจ้าหน้าที่สหรัฐสองคน ซีไอเอได้รับข้อมูลข่าวกรองดั้งเดิมเกี่ยวกับอะบู บักร์ อัลบัฆดาดี หลังจากการจับกุมภรรยาคนหนึ่งและคนส่งข่าว หลังจากนั้นซีไอเอได้ทำงานอย่างใกล้ชิดกับเจ้าหน้าที่ข่าวกรองอิรักและเคิร์ดในอิรักและซีเรีย อย่างไรก็ตาม หนังสือพิมพ์"เดอะการ์เดียน"ได้รายงานว่าเจ้าหน้าที่อิรักกล่าวว่าการหยุดพักดังกล่าวเกิดขึ้นหลังจากผู้ลักลอบ (ซึ่งเคยลักลอบนำเข้าภรรยาของพี่ชายสองคนของบัฆดาดี รวมทั้งลูกของบัฆดาดีในอดีต), ผู้หญิงคนหนึ่งที่คิดว่าเป็นภรรยาของเขา และหลานชายของบัฆดาดีให้ข้อมูลเกี่ยวกับเส้นทางและจุดหมายปลายทาง เจ้าหน้าที่อิรักยังระบุด้วยว่าการจับกุมมุฮัมมัด อะลี ซายิด อัษษาบี น้องเขยของบัฆดาดี ช่วยพวกเขาในการค้นหาอุโมงค์ทะเลทรายที่นำไปสู่ที่ซ่อนสองแห่ง ซึ่งเต็มไปด้วยสิ่งของใกล้เมืองอัลกออิม ประเทศอิรัก และด้วยเหตุนี้จึงแทรกซึมเข้าวงแหวนลักลอบเพื่อค้นหาบัฆดาดี เจ้าหน้าที่สหรัฐคนหนึ่งโต้แย้งรายงานของอิรักที่อิรักระบุที่ตั้งที่แน่นอนของบัฆดาดี และระบุว่าปฏิบัติการดังกล่าวเกิดขึ้นเมื่อเขาปรากฏตัวในสถานที่ที่พวกเขาได้สร้างการรวบรวมข่าวกรองแล้ว
การตีโฉบฉวย.
เมื่อวันที่ 26 ตุลาคม ค.ศ. 2019 ไม่นานหลังจากประธานาธิบดี ดอนัลด์ ทรัมป์ และทีมผู้นำพลเรือน รวมทั้งทหารที่สำคัญกลุ่มเล็ก ๆ ของสหรัฐ ได้รวมตัวกันในห้องสถานการณ์ทำเนียบขาวเวลาประมาณ 17:00 น. ของเวลามาตรฐานตะวันออก (23:00 น. ตามเวลาซีเรีย) ผู้ปฏิบัติการนำโดยชุดปฏิบัติการรบพิเศษ – เดลตา ที่ 1 (ส่งทางอากาศ) ของกองบัญชาการปฏิบัติการพิเศษร่วมแห่งสหรัฐ พร้อมด้วยหน่วยจู่โจมกองทัพบกสหรัฐจากกรมทหารจู่โจมที่ 75 ได้ออกจากสนามบินทหารอัลอะซัดในอิรัก ด้วยเฮลิคอปเตอร์ทหารแปดลำของสหรัฐ ได้แก่ โบอิง เอ็มเอช-47 ชีนุก และซิกอร์สกี เอ็มเอช-60แอล/เอ็ม แบล็กฮอว์ก เพื่อดำเนินการตีโฉบฉวยการยุทธ์เคลื่อนที่ทางอากาศใน "บริเวณที่ซ่อนที่แยกจากกัน" 300 เมตรนอกหมู่บ้านบอรีชอ—ซึ่งอยู่ห่างจากชายแดนตุรกีไปทางใต้ห้ากิโลเมตร (สามไมล์) ในดินแดนที่เป็นศัตรูกับกลุ่มกบฏในเขตผู้ว่าการอิดลิบของซีเรีย—เพื่อสังหารหรือจับกุมบัฆดาดี โดยมีรายงานว่ากองกำลังจู่โจมได้บินผ่านน่านฟ้าที่ตุรกีควบคุม และสังเกตการณ์โดยรัสเซีย ไปยังเป้าหมายและลงจอดหลังจากผ่านไป 70 นาที
การปะทุของภูเขาวิซุเวียส ค.ศ. 79
Death of Abu Bakr al-Baghdadi
Gwynne Shotwell
มิซึฮาร่า แม็กซ์
ทอม มิวเลอร์
ทอมัส มิวเลอร์  เป็นวิศวกรจรวดและนักออกแบบเครื่องยนต์จรวดชาวอเมริกัน เขาเป็นพนักงานผู้ก่อตั้งสเปซเอ็กซ์ ซึ่งเป็นบริษัทผู้ผลิตอากาศยานและบริการขนส่งอวกาศสัญชาติอเมริกันที่มีสำนักงานใหญ่อยู่ที่เมืองฮอว์ทอร์น รัฐแคลิฟอร์เนีย
เขาเป็นที่รู้จักกันดีในผลงานทีอาร์-106 และด้านวิศวกรรมของเครื่องยนต์จรวดสเปซเอ็กซ์ เขาถือเป็นหนึ่งในผู้เชี่ยวชาญด้านการขับเคลื่อนยานอวกาศชั้นนำของโลกและถือสิทธิบัตรหลายฉบับสำหรับเทคโนโลยีการขับเคลื่อนของสหรัฐ
Tom Mueller
อาสึกะ โมโมโกะ
รายชื่อนักแสดงภาพยนตร์ในจักรวาลภาพยนตร์มาร์เวล
รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล
รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล อาจอ้างถึง:
รายชื่อสมาชิกนักแสดงในจักรวาลภาพยนตร์มาร์เวล
รายชื่อนักแสดงในจักรวาลภาพยนตร์มาร์เวล  เป็นรายชื่อของนักแสดงที่ครอบคลุมสมาชิกนักแสดงในโปรดักชั่นโดย Marvel Cinematic Universe แฟรนไชส์สื่อของอเมริกาที่มีศูนย์กลางอยู่ที่ซีรีส์ภาพยนตร์ซูเปอร์ฮีโร่ รายชื่อประกอบด้วยสมาชิกนักแสดงของภาพยนตร์ ภาพยนตร์สั้น โทรทัศน์และซีรีส์ดิจิทัล
พระวิหารบาลโพธิสัตว์
จังหวัดอำนาจเจริญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดอำนาจเจริญ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมเฉพาะจังหวัดอำนาจเจริญ.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดอำนาจเจริญ
เขตการเลือกตั้งที่ 1 ประกอบไปด้วยจังหวัดอำนาจเจริญทั้งจังหวัด
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดหนองคาย
ประกอบไปด้วยอำเภอเมืองหนองคาย (ยกเว้นตำบลหาดคำ ตำบลสีกาย ตำบลหินโงม และตำบลบ้านเดื่อ) อำเภอท่าบ่อ (เฉพาะตำบลบ้านถ่อน และตำบลหนองนาง) และกิ่งอำเภอสระใคร
ประกอบไปด้วยอำเภอโพนพิสัย อำเภอเมืองหนองคาย (เฉพาะตำบลหาดคำ ตำบลสีกาย ตำบลหินโงม และตำบลบ้านเดื่อ) และกิ่งอำเภอเฝ้าไร่ (เฉพาะตำบลหนองหลวง และตำบลวังหลวง)
ประกอบไปด้วยอำเภอศรีเชียงใหม่ อำเภอสังคม อำเภอท่าบ่อ (ยกเว้นตำบลบ้านถ่อน และตำบลหนองนาง) และกิ่งอำเภอโพธิ์ตาก
ประกอบไปด้วยอำเภอโซ่พิสัย อำเภอปากคาด (เฉพาะตำบลปากคาด ตำบลหนองยอง และตำบลสมสนุก) กิ่งอำเภอรัตนวาปีและกิ่งอำเภอเฝ้าไร่ (ยกเว้นตำบลหนองหลวง และตำบลวังหลวง)
ประกอบไปด้วยอำเภอบึงกาฬ อำเภอบุ่งคล้า อำเภอศรีวิไล อำเภอบึงโขงหลง (เฉพาะตำบลท่าดอกคำ) และอำเภอปากคาด (ยกเว้นตำบลปากคาด ตำบลหนองยอง และตำบลสมสนุก)
ประกอบไปด้วยอำเภอเซกา อำเภอพรเจริญ และอำเภอบึงโขงหลง (ยกเว้นตำบลท่าดอกคำ)
ธงพม่า
กันบาวด์
กันบาวด์ (, ตามตราการค้าเป็น GunBound; ) เป็นเกมปืนใหญ่ประเภทผลัดทีละรอบสำหรับผู้เล่นหลายคน พัฒนาโดยผู้พัฒนาจากเกาหลีใต้ ซอฟต์นิกซ์ ซึ่งถูกเทียบกับซีรีส์ "วอร์มส" เนื่องจากมีวิธีเล่นคล้ายกัน
เกมรุ่นดั้งเดิมถูกเผยแพร่ในประเทศเกาหลีใต้เมื่อเดือนพฤษภาคม ค.ศ. 2002 ก่อนที่จะเผยแพร่ทั่วโลกในเดือนสิงหาคม ค.ศ. 2003 เกมภาคแยกสำหรับเกมโทรศัพท์ชื่อ "GunboundM" ถูกเผยแพร่ในเดือนกรกฎาคม ค.ศ. 2017 จากนั้นมีการประกาศจะเผยแพร่ภาคต่อที่มีชื่อว่า "New Gunbound" สำหรับโทรศัพท์ในเดือนกันยายน ค.ศ. 2019 และพีซีในเดือนพฤษภาคม ค.ศ. 2020 มีการวางแผนจำหน่ายรุ่นพีซีบนสตีมในเดือนกรกฎาคม ค.ศ. 2020 อย่างไรก็ตาม ตัวเกมก็ยังไม่ได้เผยแพร่โดยไม่ทราบสาเหตุ
ยานพาหนะ.
ยาพาหนะกันบาวด์ปรากฏในรูปแบบของรถถังมีชีวิตและไดโนเสาร์หลายชนิด โดยเดิมในกันบาวด์ซีซั่นที่ 1 มียานพาหนะทั้งหมดจำนวน 16 ชนิด และเพิ่มเติมอีก 2 ชนิดในกันบาวด์ซีซั่นที่ 2 รวม 18 ชนิด
วารสาร "พีซีเกมเมอร์" ในอังกฤษให้คะแนน "กันบาวน์" ไป 83 จาก 100 คะแนน
รายชื่อการออกแบบคบเพลิงโอลิมปิก
รายชื่อการออกแบบคบเพลิงโอลิมปิก เป็นรายชื่อที่รวบรวมการออกแบบคบเพลิงโอลิมปิกที่ใช้สำหรับจุดไฟเพื่อนำเพลิงโอลิมปิกจากประเทศกรีซมาจุดที่ประเทศเจ้าภาพในพิธีเปิดการแข่งขัน โดยมีนักกีฬาและบุคคลสำคัญจำนวนมากเป็นผู้ถือคบเพลิงเพื่อวิ่งคบเพลิงโอลิมปิก คบเพลิงที่ใช้ในการวิ่งเป็นสัญลักษณ์เปิดการแข่งขันโอลิมปิกได้ถูกออกแบบให้สื่อความหมายและซ่อนสัญลักษณ์ที่เกี่ยวกับการแข่งขันครั้งนั้น ๆ หรือประเทศเจ้าภาพไว้
การวิ่งคบเพลิงในโอลิมปิกสมัยใหม่ ถูกริเริ่มในโอลิมปิกฤดูร้อน 1936 ที่เบอร์ลิน ประเทศเยอรมนี คณะจัดการแข่งขันนำโดย โจเซปป์ เกิบเบิลส์ ได้รื้อฟื้นการวิ่งคบเพลิง เพื่อไปจุดในกระถางคบเพลิงประจำสนามโอลิมปิกสเตเดียม ซึ่งเริ่มวิ่งจากกรีซมายังเยอรมันด้วยระยะทาง 3,187 กิโลเมตร ใช้นักวิ่ง 3,331 คน คบเพลิงทำจากไม้และครอบด้วยเหล็กหล่อ ออกแบบโดยช่างหล่อ ชื่อ Lemcke ที่ด้ามของคบเพลิง จารึกคำว่า "Fackelstaffel-Lauf Olympis-Berlin 1936" โดยมีสัญลักษณ์วงแหวนแห่งโอลิมปิคทั้ง 5 และ นกอินทรีย์เยอรมัน รวมอยู่ด้วย ขณะที่ส่วนฐานจะมีรูปเส้นทางที่ใช้วิ่งจากโอลิมเปียสู่เบอร์ลิน
อะความารีน (สี)
อะความารีน  เป็นสีที่เป็นโทนสีเขียวอ่อนในฤดูใบไม้ผลิ อยู่ระหว่างสีฟ้าและสีเขียวบนวงล้อสี ได้รับการตั้งชื่อตามแร่อะความารีนซึ่งเป็นอัญมณีที่พบในหินแกรนิตเป็นหลัก การใช้อะความารีนเป็นชื่อสีในภาษาอังกฤษเป็นครั้งแรกในปี ค.ศ. 1598
การอนุมานแบบอุปนัย
ออโตบอท
ออโตบอท  เป็นหุ่นยนต์ที่มีจิตใจดี มีอารมณ์และกำหนดค่าได้เองจากดาวเคราะห์ไซเบอร์ตรอน นำโดยออพติมัสไพรม์ พวกเขาเป็นตัวละครเอกในจักรวาลของทรานส์ฟอร์มเมอร์ส ซึ่งเป็นชุดของเล่น, การ์ตูน, ภาพยนตร์, นิยายภาพ และหนังสือปกอ่อนที่เปิดตัวครั้งแรกในปี ค.ศ. 1984 "Heroic Autobots" ถูกต่อต้านโดย "Evil Decepticons " ทั้ง Autobots และ Decepticons เป็นหุ่นยนต์คล้ายมนุษย์ที่สามารถแปลงร่างเป็นเครื่องจักรยานพาหนะและวัตถุทางกลอื่น ๆ ที่คุ้นเคยรวมทั้งเลียนแบบสิ่งมีชีวิตอินทรีย์ (Dinobots) โดยทั่วไปแล้วออโตบอทจะเปลี่ยนเป็นรถยนต์, รถบรรทุก, หรือยานพาหนะบนท้องถนนอื่น ๆ (รถยนต์) แต่บางประเภทก็เป็นเครื่องบิน, ยานพาหนะทางทหาร,อุปกรณ์สื่อสาร, อาวุธและแม้แต่สัตว์หุ่นยนต์ ออโตบอทเหล่านี้มักจะถูกจัดกลุ่มเป็น "ทีม" พิเศษที่มีคำต่อท้าย "-bot" เช่น "Dinobot" (ชื่อกลุ่ม Decepticon ลงท้ายด้วย "-con")
ออโตบอทเป็นเผ่าพันธุ์ย่อยของ Cybertronian ซึ่งเป็นสายพันธุ์สมมติของหุ่นยนต์โมดูลาร์ที่กำหนดค่าด้วยตนเอง เป็นการผสมผสานระหว่างวิวัฒนาการทางชีววิทยาและวิศวกรรมเทคโนโลยีเข้าด้วยกัน วัสดุแปลกใหม่ที่ประกอบเป็นองค์ประกอบคือโลหะที่มีชีวิตซึ่งมีโครงสร้างเซลล์และรหัสพันธุกรรมที่จำลองตัวเองได้
ดีเซปติคอน
ดีเซปติคอน  เป็นศัตรูตัวหลักในจักรวาลสมมติของแฟรนไชส์มัลติมีเดียทรานส์ฟอร์มเมอร์ส มันเป็นกลุ่มของหุ่นยนต์ที่มีความรู้สึกซึ่งนำโดย Megatron ซึ่งระบุได้ด้วยเครื่องหมายที่เหมือนใบหน้าสีม่วง พวกมันสามารถแปลงร่างเป็นรูปแบบอื่นได้ซึ่งมักจะเป็นยานพาหนะที่มีเทคโนโลยีสูงหรือทรงพลัง รวมถึงเครื่องบิน, ยานพาหนะทางทหาร, รถก่อสร้าง, รถหรูราคาแพง หรือรถสปอร์ต และแม้แต่สิ่งของที่มีขนาดเล็กกว่ามนุษย์
ดีเซปติคอนเป็นเผ่าพันธุ์ย่อยของ Cybertronian ซึ่งเป็นสายพันธุ์สมมติของหุ่นยนต์โมดูลาร์ที่กำหนดค่าตนเองได้ เป็นการผสมผสานระหว่างวิวัฒนาการทางชีววิทยาและวิศวกรรมเทคโนโลยีเข้าด้วยกัน วัสดุแปลกใหม่ที่ประกอบเป็นองค์ประกอบคือโลหะที่มีชีวิตซึ่งมีโครงสร้างเซลล์และรหัสพันธุกรรมที่จำลองตัวเองได้
เมทิลีนบลู
เมทิลีนบลู  หรือชื่อระหว่างประเทศที่ไม่มีเจ้าของเรียก เมทิลไทโอนิเนียมคลอไรด์ (methylthioninium chloride) เป็นสีย้อมในกลุ่มไทอะซีน อนุพันธ์ฟีโนไทอะซีน มีสูตรเคมีคือ C16H18ClN3S ลักษณะเป็นผงสีเขียวเข้ม ไม่มีกลิ่น มีค่า pH 6 ในน้ำที่อุณหภูมิ 25 °C มีจุดเดือดที่ 100 °C จุดหลอมเหลวที่ 190 °C เมทิลีนบลูละลายในน้ำ เอทานอล และคลอโรฟอร์ม แต่ไม่ละลายในเอทิลอีเทอร์ ไซลีน และกรดโอเลอิก เมื่อละลายในน้ำและเอทานอลจะได้สารละลายสีน้ำเงิน เมทิลีนบลูถูกค้นพบครั้งแรกโดยไฮน์ริช คาโร นักเคมีชาวเยอรมันในปี ค.ศ. 1876